ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
डार्क पॅटर्न्सचा प्रतिबंध आणि नियमनाची मसुदा मार्गदर्शक तत्त्वे तयार करण्यासाठी केंद्र सरकारने मागविल्या सार्वजनिक सूचना
नवी दिल्ली, 7 सप्टेंबर 2023
भारत सरकारच्या ग्राहक व्यवहार विभागाने,डार्क पॅटर्न्सचा प्रतिबंध आणि नियमन मसुदा यांच्यासंबंधी मार्गदर्शक तत्त्वे तयार करण्यासाठी जनतेकडून सूचना मागविल्या आहेत.या मसुद्यातील मार्गदर्शक तत्त्वे ग्राहक व्यवहार विभागाच्या संकेतस्थळावर उपलब्ध आहेत आणि लिंकद्वारे ती प्रवेशयोग्य केली आहेत.

यावरून सार्वजनिक टिप्पण्या/सूचना/अभिप्राय मागितले जातात आणि या विभागाला ते 30 दिवसांच्या आत  पाठवले जाऊ शकतात.
ई-कॉमर्स मंच, कायदेविषयक संस्था, सरकार आणि स्वयंसेवी ग्राहक संस्था  यासह सर्व हितसंबंधीतांसोबत तपशीलवार विचारविनिमय केल्यानंतर डार्क पॅटर्नच्या प्रतिबंध आणि नियमनासाठी मसुदा मार्गदर्शक तत्त्वे तयार करण्यात आलेली आहेत.
ग्राहक व्यवहार विभागाने  13 जून 2023 रोजी "डार्क पॅटर्न" वर एक चर्चासत्र आयोजित केले होते, ज्यामध्ये भारतीय जाहिरात मानांकन परीषद , विविध ई-कॉमर्स मंच ,एनएलयूज, कायदेविषयक संस्था इत्यादींनी भाग घेतला होता. डार्क पॅटर्न्स चिंतेचे कारण आहेत आणि सक्रियपणे हाताळल्या जाणे आवश्यक आहे, यावर या बैठकीत एकमत झाले होते.
या विचारविमर्शांनंतर आणि कृतीदलाने ग्राहक व्यवहार विभागाकडे सादर केलेल्या मार्गदर्शक तत्त्वांच्या मसुद्यावर आधारित, डार्क पॅटर्न्स वरील प्रतिबंध आणि नियमनासाठी सध्या असलेला मार्गदर्शक तत्त्वांचा मसुदा तयार करण्यात आला आहे आणि आता तो सार्वजनिक सल्लामसलत करण्यासाठी खुला ठेवला जात आहे. ग्राहक संरक्षण कायदा 2019 च्या कलम 18   अंतर्गत ही प्रस्तावित मार्गदर्शक तत्त्वे जारी केली जातील.
डार्क पॅटर्न्स वरील मसुदा मार्गदर्शक तत्त्वे म्हणजे कोणत्याही प्लॅटफॉर्मवरील UI/UX  यांच्यातील परस्परसंवादाचा वापर करून कोणत्याही पद्धतीने किंवा भ्रामक डिझाइन पॅटर्न वापरून वापरकर्त्यांची दिशाभूल करण्यासाठी किंवा फसवणूक करण्यासाठी डिझाइन केलेले, अथवा काहीतरी असे जे ते करू इच्छित नाही किंवा करू शकत नाही; उपभोक्त्याचा गैरफायदा घेऊन किंवा कमजोर करून त्याची स्वायत्तता, हिरावून निर्णय घेणे किंवा निवड करणे ; दिशाभूल करणारी जाहिरात किंवा अनुचित व्यापार प्रथा किंवा ग्राहक हक्कांचे उल्लंघन करणे, हे होय.
या नवीन मार्गदर्शक तत्त्वांच्या अधिक माहितीसाठी, पुढील लिंकवर भेट द्या:
.S.Thakur/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 78
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ. जितेंद्र सिंह यांना नवी दिल्ली येथे भारतीय योग संस्थानतर्फे पीएम केअर्स निधीसाठी डिमांड ड्राफ्ट आणि धनादेश सुपूर्द
कोविड रोगाने योगाबद्दल जगभरात रुची निर्माण केल्याच्या मुद्द्यावर भर देताना केंद्रीय मंत्री डॉ. जितेंद्र सिंह म्हणाले की, पंतप्रधान नरेंद्र मोदी यांच्या आवाहनानंतर संयुक्त राष्ट्राने “आंतरराष्ट्रीय योग दिन” घोषित केल्यानंतर योगाने जगभरात लोकप्रियता मिळाली असून आजपर्यंत योगा न करणार्या व्यक्तींनीसुध्दा साथीच्या आजाराच्या काळात आणि लॉकडाऊन दरम्यान योगाच्या लाभांमध्ये गंभीरतापूर्वक रस घ्यायला सुरुवात केली.
भारतीय योग संस्थानने पीएम केअर्स निधीसाठी दिलेले डिमांड ड्राफ्ट आणि धनादेश स्वीकारताना डॉ. जितेंद्र सिंह यांनी पंतप्रधान मोदींच्या शब्दांची आठवण करून दिली - कोरोना आरोग्य संकटाच्या काळात हॉलिवूडपासून हरिद्वारपर्यंत सर्वानी योगाची गंभीर दखल घेतली असल्याचे त्यांनी सांगितले.
भारतीय योग संस्थानशी असलेल्या दीर्घकालीन संबंधांचे स्मरण करताना डॉ. जितेंद्र सिंह म्हणाले, टीव्ही किंवा इलेक्ट्रॉनिक माध्यम उपलब्ध नव्हते तेव्हापासून संस्थानच्या स्वयंसेवकांनी योग शिक्षण आणि प्रसार करण्यासाठी कठोर परिश्रम घेतले.
मात्र , आज योग लोकांच्या जीवनात वेगाने आपले स्थान निर्माण करत आहे आणि गेले बारा आठवडे किंवा त्याहून अधिक काळात आरोग्याप्रती जागरूकता अचानक अनेक पटींनी वाढली आहे.
विशेषत: टाळेबंदीच्या कालावधीत अनेकांनी केवळ प्रतिकारशक्ती सुधारण्यासाठी नाही तर एकाकीपणा, चिंता किंवा संभाव्य नैराश्यातून मुक्त होण्यासाठी योगासनांचा अवलंब केला असे निरीक्षण डॉ. जितेंद्र सिंह यांनी नोंदवले.
कोरोना महामारी येण्यापूर्वीच जगभरातील लोकांना मधुमेह मेलिटस सारख्या असंसर्गजन्य रोगासह विविध आरोग्यविषयक परिस्थितींमध्ये योगाचे फायदे समजले होते, जेथे योगाभ्यास आणि त्याचे फायदे अगदी पाश्चात्य चिकित्सकांनी देखील रक्तातील साखरेच्या पातळीचे व्यवस्थापन आणि नियंत्रण यामध्ये एक सहायक थेरपी म्हणून स्वीकारले आहेत.. हृदयरोग आणि उच्चरक्तदाब या आधुनिक आजारांच्या उपचारात योगाच्या वैज्ञानिक अनुकूलतेमुळे रोगांच्या व्यवस्थापनात एकात्मिक किंवा समग्र दृष्टिकोनाला विश्वास दिला आहे.
लॉकडाऊन कालावधी दरम्यान, अनेक ऑनलाईन योग कार्यक्रमही आयोजित करण्यात आले होते आणि लॉकडाउनच्या निर्बंधांमुळे योगाचा अभ्यास ऑनलाईन किंवा डिजिटल सहाय्याने करण्याचे अनेक नवीन पर्याय सुरू होण्यास प्रेरणा मिळाली. असे डॉ जितेंद्रसिंग यांनी नमूद केले
ज्यांना लॉकडाऊन कालावधीत योगाची सवय झाली आहे, ते कोरोना विषाणू संपल्यानंतरही,बहुधा त्यांचा अभ्यास असाच चालूच ठेवतील अशी आशा त्यांनी व्यक्त केली.
भारतीय योग संस्थानच्या प्रतिनिधी मंडळामध्ये सरचिटणीस देस राज, राष्ट्रीय कार्यकारिणी सदस्य शरतचंद्र अग्रवाल, दिल्लीचे अध्यक्ष ललितकुमार गुप्ता आणि इतरांचा समावेश होता.
सुक्ष्म, लघु आणि मध्यम उदयोग मंत्रालय
मन की बात मध्ये पंतप्रधानांनी केलेल्या उल्लेखानंतर लोकांचा तवांगमधील हस्तनिर्मित कागदाला उदार आश्रय
नवी दिल्ली, 4 फेब्रुवारी 2021
एक हजार वर्षे प्राचीन पंरपरागत मोन्पा हस्तनिर्मित कागद म्हणजेच मोन्पा हा पंतप्रधानांनी मन की बात मध्ये केलेल्या विशेष उल्लेखानंतर चांगलाच प्रकाशात आला आहे. खादी आणि ग्रामोद्योग आयोगाने अरुणाचल प्रदेशातील तवांगमधील या प्राचीन कलेचे पुनरुज्जीवन करून 25 डिसेंबर 2020 पासून हा हस्तनिर्मित कागद त्यांच्या www.khadiindia.gov.in या इ-पोर्टलद्वारे विक्रिला उपलब्ध करून दिला.
त्या पहिल्याच दिवशी 100 मोन्पा हस्तनिर्मित कागदांची विक्री झाली. महाराष्ट्र व उत्तरप्रदेशातून या कागदाला सर्वाधिक मागणी होती. पंतप्रधानांनी या प्राचीन कलेचा उल्लेख केल्यानंतर तवांगमध्ये प्रशिक्षित स्थानिक कारागिरांनी हातानी तयार केलेले हस्तनिर्मित कागद रविवारी 31 जानेवारीला ऑनलाईन विक्रीसाठी ठेवले गेले. मोन्पा हस्तनिर्मित कागद फक्त पर्यावरण रक्षणासाठीच नाही तर स्थानिक कारागिरांना उत्पन्नाचे नवे मार्ग खुले करण्यासाठीही उपयुंक्त आहे. 24 इंच लांबी 16 रुंदी असलेल्या एका हस्तनिर्मित कागदाची किंमत 50 रुपये आहे.
खादी व ग्रामोद्योग आयोगाचे अध्यक्ष विनयकुमार सक्सेना यांनी मोन्पा हस्तनिर्मित कागदाचे धार्मिक व सांस्कृतिक महत्व सांगून भारत व भारताबाहेरही या कागदाला मोठी बाजारपेठ होती असे सांगितले.
एकेकाळी मोन्पा हस्तनिर्मित कागद तवांगमधील घराघरात तयार केला जात होता आणि तिबेट, भुतान, म्यानमार व जपान यासारख्या देशांमध्ये निर्यातही होत होता म्हणूनच या कलाप्रकाराच्या पुनरुज्जीवनाला महत्व आहे.
तवांगमध्ये वाढणाऱ्या शुंगु शेंग या झाडाच्या सालीपासून हा मोन्पा हस्तनिर्मित कागद तयार केला जातो व तो आपल्या वैशिष्ट्यपूर्ण अश्या अर्धपारदर्शक तंतूमय पोतासाठी ओळखला जातो.
बुद्धधर्मातील पोथ्या ,ग्रंथ , हस्तलेख यांच्या लिखाणासाठी व प्रार्थनाध्वज तयार करण्यासाठी मोम्पा हस्तनिर्मित कागदाचा वापर केला जात असतो.Jaydevi PS/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
विज्ञान आणि तंत्रज्ञान मंत्रालय
सीएसआयआर-समुद्रविज्ञान संस्थेकडून जागतिक महासागर दिन साजरा
गोवा, 8 जून 2022
सीएसआयआर-राष्ट्रीय समुद्रविज्ञान संस्था, दोनापावल येथे आज जागतिक महासागर दिन साजरा करण्यात आला. मुख्यमंत्री डॉ प्रमोद सावंत यांच्या अध्यक्षतेखाली झालेल्या कार्यक्रमासाठी सीएसआयआर-एनआयओ संचालक प्रो. सुनील कुमार सिंग यांची उपस्थिती होती.
कार्यक्रमाला संबोधित करताना मुख्यमंत्री डॉ प्रमोद सावंत यांनी समुद्र/सागरांचे मानवी आयुष्यातील तसेच वसुंधरा रक्षणासाठी असलेले महत्त्व विशद केले. सागरी संपदा आपल्या पारिस्थितीकिचा एक महत्त्वाचा भाग आहे कारण ते पृथ्वीचे ग्रहाचे फुफ्फुस आणि अन्न आणि औषधांचे प्रमुख स्त्रोत आहेत, असे मुख्यमंत्री म्हणाले.
समुद्र/महासागराने 70% पेक्षा जास्त जागा व्यापली आहे. महासागर आपले जीवन स्त्रोत आहे, जे मानवाच्या आणि पृथ्वीवरील इतर सर्व जीवांच्या उदरनिर्वाहाचे साधन आहे. महासागर पृथ्वीवरील बहुतांश जैवविविधतेचे आगार आहे आणि जगभरातील एक अब्जाहून अधिक लोकांसाठी प्रथिनांचा मुख्य स्त्रोत आहे.
समुद्र पर्यावरण संवर्धनात महत्त्वाची भूमिका बजावतात तसेच ते आंतरराष्ट्रीय व्यापाराचा कणा असल्याचेही डॉ.सावंत म्हणाले. मुख्यमंत्र्यांनी विनाशकारी मासेमारी, सागरी प्रदूषण, महासागराचे आम्लीकरण यामुळे आपल्या महासागरांच्या आरोग्यावर परिणाम करणाऱ्या घटकांबद्दल चिंता व्यक्त केली.
सीएसआयआर-एनआयओद्वारे कौशल्य विकास उपक्रमांतर्गत आयोजित ग्रीन शिंपले संवर्धन कार्यक्रमात सहभागी झाल्याबद्दल त्यांनी स्थानिक मच्छिमार आणि शेतकऱ्यांचे अभिनंदन केले. मुख्यमंत्र्यांच्या हस्ते विविध स्पर्धांमध्ये विजेतेपद पटकावलेल्या संशोधक विद्यार्थ्यांना प्रमाणपत्र देण्यात आले.
सीएसआयआर-एनआयओचे संचालक प्रो. सुनील कुमार सिंग यांनी कार्यक्रमाचे प्रास्ताविक केले. त्यांनी संस्थेच्या कार्याची माहिती दिली. स्वच्छ भारत मोहीम, जिज्ञासा , आत्मनिर्भर भारत आणि स्वयंपूर्ण गोवा या मोहिमांमध्ये संस्थेच्या योगदानाविषयी सांगितले.
उल्लेखनीय शास्त्रीय संशोधन, कविता-निबंध, छायाचित्र कौशल्य यावर आधारीत समुद्रमंथन मासिकाचे मुख्यमंत्र्यांच्या हस्ते प्रकाशन करण्यात आले.PIB Panaji | S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
पंतप्रधान कार्यालय
पंतप्रधान उद्या जिनोव्हा बायोफार्मा, बायलॉजिकल ई आणि डॉ. रेड्डीज यांच्या चमूंबरोबर साधणार संवाद
नवी दिल्ली , 29 नोव्हेंबर 2020
पंतप्रधान नरेंद्र मोदी उद्या जिनोव्हा बायोफार्मा, बायलॉजिकल ई आणि डॉ. रेड्डीज या कोविड-19 च्या लसीच्या निर्मितीत सहभागी असलेल्या संस्थांच्या चमूंबरोबर दूर दृश्य प्रणालीद्वारे संवाद साधणार आहेत.
आपल्या ट्विटर संदेशात पंतप्रधान म्हणाले, “उद्या दिनांक 30 नोव्हेंबर 2020 रोजी PM@ narendramodi, दूर दृश्य प्रणालीद्वारे जिनोव्हा बायोफार्मा, बायलॉजिकल ई आणि डॉ. रेड्डीज या कोविड-19 च्या लसीच्या निर्मितीत सहभागी असलेल्या तीन संस्थांच्या चमूंबरोबर संवाद साधणार आहेत.”
Jaydevi P.S./S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
तेलंगण दिनाच्या पंतप्रधानांकडून शुभेच्छा
नवी दिल्ली, 2 जून 2019
तेलंगण दिनानिमित्त पंतप्रधान नरेंद्र मोदी यांनी तेलंगणच्या जनतेला शुभेच्छा दिल्या आहेत. आंध्रप्रदेशातल्या जनतेलाही पंतप्रधानांनी शुभेच्छा दिल्या आहेत.
मेहनती नागरिक म्हणून तेलंगणच्या जनतेची ओळख असून हे नागरिक देशाच्या विकासात मोठं योगदान देत आहेत. तेलंगणच्या प्रगतीची कामना पंतप्रधानांनी व्यक्त केली आहे.
आंध्र प्रदेशातल्या माझ्या बंधु-भगिनीनांही शुभेच्छा. विज्ञान ते क्रीडा, शिक्षण ते उद्योग अशा अनेक क्षेत्रात आंध्रप्रदेशचे महत्वाचे योगदान आहे. या राज्याची भरभराट होवो अशी सदिच्छा पंतप्रधानांनी व्यक्त केली आहे.
N.Sapre/N.Chitale/P.Malandkar
(Visitor Counter : 98
पंतप्रधान कार्यालय
आशियाई क्रीडा स्पर्धेत 10 मीटर एअर रायफल क्रीडा प्रकारात रौप्य पदक जिंकणाऱ्या भारताच्या रमिता, मेहुली घोष आणि आशी चोकसी या भारताच्या महिला चमूचे पंतप्रधान नरेंद्र मोदी यांनी केले अभिनंदन
आशियाई क्रीडा स्पर्धेत 10 मीटर एअर रायफल महिला सांघिक क्रीडा प्रकारात रौप्य पदक मिळविल्याबद्दल पंतप्रधान नरेंद्र मोदी यांनी भारताच्या नेमबाज, रमिता, मेहुली घोष आणि आशी चोकसी यांचे कौतुक केले आहे.
या पराक्रमाची प्रशंसा करताना पंतप्रधान म्हणाले, "हे रौप्य पदक तुमच्या मेहनतीचे आणि समर्पणाचे फळ आहे. हाच जोश कायम ठेवत #AsianGames2022 मध्ये चमकदार कामगिरी सातत्याने करत राहूया."
PIB Headquarters
पत्र सूचना कार्यालयाचे कोविड-19 संबंधित बातमीपत्र
(|
|
- 56.06 Cr. vaccine doses have been administered so far under Nationwide Vaccination Drive
- India reports 35,178 new cases in last 24 hours
- Active cases constitute 1.14% of total cases; lowest since March 2020
- India's Active caseload currently 3,67,415; lowest in 148 days
- Recovery Rate currently at 97.52%; Highest since March 2020
- 3,14,85,923 total recoveries across the country so far
- 37,169 patients recovered during last 24 hours
- Weekly Positivity Rate currently at 1.95%; less than 3% for last 54 days
- Daily positivity rate at 1.96%; less than 3% for last 23 days
- Testing capacity substantially ramped up – 49.84 crore tests conducted
#Unite2FightCorona
#IndiaFightsCorona
नवी दिल्ली/मुंबई, 18 ऑगस्ट 2021
आरोग्य मंत्रालयाची कोविड-19 घडामोडींवरील माहिती
भारताच्या कोविड-19 प्रतिबंधक लसीकरणाने काल 56 कोटींचा टप्पा ओलांडला आहे. आज सकाळी 7 वाजेपर्यंत उपलब्ध माहितीनुसार एकूण 62,67,149 सत्रांमध्ये, 56,06,52,030 लसीच्या मात्रा देण्यात आल्या. गेल्या 24 तासात 55,05,075 लसीच्या मात्रा देण्यात आल्या. कोविड-19 प्रतिबंधक लसीकरणाच्या नव्या टप्प्याला 21 जून 2021रोजी सुरुवात झाली आहे. देशभरात लसीकरणाचा वेग आणि व्याप्ती वाढवण्यासाठी केन्द्र सरकार वचनबद्ध आहे.
देशात रुग्ण बरे होण्याचा दर 97.52% कायम असून तो मार्च 2020 पासून आतापर्यंतच्या सर्वोच्च पातळीवर आहे. देशात महामारीच्या सुरुवातीपासून ते आतापर्यंत एकूण 3,14,85,923 तर गेल्या 24 तासात 37,169 रुग्ण कोविड-19 संसर्गातून बरे झाले आहेत.
देशात गेल्या 24 तासात 35,178 नव्या रुग्णांची नोंद झाली. सलग 52 दिवस 50,000 पेक्षा कमी दैनंदिन रुग्णांची नोंद झाली आहे. राज्ये आणि केन्द्र शासित प्रदेशांच्या सातत्यपूर्ण आणि समन्वित प्रयत्नांचे हे फळ आहे.
देशातील सक्रीय रुग्णसंख्या गेल्या 148 दिवसातली सर्वात कमी म्हणजे 3,67,415 इतकी असून ती एकूण रुग्णसंख्येच्या 1.14% आहे. ती मार्च 2020 पासूनच्या सर्वात कमी पातळीवर आहे.
चाचण्यांच्या क्षमतेत सातत्याने वाढ होत आहे. गेल्या 24 तासात देशात 17,97,559 चाचण्या करण्यात आल्या. देशात आतापर्यंत एकूण 49.84  कोटींपेक्षा अधिक चाचण्या करण्यात आल्या आहेत. देशात एकीकडे चाचण्या वाढत असून दुसरीकडे साप्ताहीक पॉझिटीव्हीटी दरात घट कायम आहे. सध्या साप्ताहीक पॉझिटीव्हीटी 1.95% कायम आहे. गेले 54 दिवस तो 3% पेक्षा कमी आहे तर दैनंदिन पॉझिटीव्हीटी 1.96% आहे. गेल्या 23 दिवसांपासून हा 3% पेक्षा कमी तर सलग 72 व्या दिवशी 5% पेक्षा कमी आहे.
इतर अपडेट्स :
Important TweetsS.Patil/D.Rane
अंतराळ विभाग
केंद्रीय मंत्री डॉ जितेंद्र सिंह यांनी जी 20 बैठकीला केले संबोधित; भारत एक उदयोन्मुख अंतराळ अर्थव्यवस्था असल्याचे केले प्रतिपादन
नवी दिल्ली, 17 एप्रिल 2023
नवी दिल्लीत आयोजित जी 20 अंतराळ अर्थव्यवस्थेची संबंधित प्रमुखांच्या बैठकीच्या उद्घाटन सत्राला केंद्रीय अणुऊर्जा आणि अंतराळ विभागाचे राज्य मंत्री डॉ. जितेंद्र सिंह यांनी संबोधित केले. भारत एक उदयोन्मुख अंतराळ अर्थव्यवस्था आहे, असे सिंह यांनी यावेळी बोलताना सांगितले.
भारत सरकारच्या अंतराळ विभागाच्या वतीने जी 20 अंतराळ अर्थव्यवस्थेची संबंधित प्रमुखांच्या बैठकीचे आयोजन भारताच्या जी 20 अध्यक्षतेखाली करण्यात आले आहे.
संपूर्ण अंतराळ क्षेत्रात क्षमता निर्माण करणाऱ्या मोजक्या देशांपैकी भारत एक आहे. जीवनाशी निगडीत सर्व क्षेत्रांमध्ये अंतराळ तंत्रज्ञान आता प्रवेश करत आहे. परिणामी, प्रचंड व्यावसायिक क्षमता असलेल्या अंतराळ क्षेत्र आधारित सेवांना मोठी मागणी आहे, असे ते म्हणाले.
इस्रोच्या सहकार्याने अंतराळ उपक्रमांमध्ये खाजगी क्षेत्राचा सहभाग वाढवण्याच्या दृष्टीने, पंतप्रधान नरेंद्र मोदी यांच्या सक्षम नेतृत्वाखाली सरकारने, 2020 च्या अंतराळ क्षेत्रातील सुधारणांद्वारे भारतीय खाजगी उद्योगांसाठी अंतराळ क्षेत्र खुले करण्याचा निर्णय घेतला , असे डॉ. जितेंद्र सिंह यांनी सांगितले.
खाजगी उद्योगांना भारताच्या अंतराळ प्रवासात सहप्रवासी बनवणे आणि त्यांना अंतराळात स्वतंत्र उपक्रम राबविण्यासाठी प्राधिकृत करणे हे या सुधारणांचे उद्दिष्ट आहे. वाढत्या खाजगी उद्योग सहभागामुळे जागतिक अंतराळ अर्थव्यवस्थेत भारताचे योगदान वाढेल असा विश्वास त्यांनी व्यक्त केला.
खाजगी उद्योगांच्या सहभागाला चालना देण्यासाठी आणि परवानगी देण्यासाठी भारतीय राष्ट्रीय अंतराळ प्रोत्साहन आणि प्राधिकरण केंद्र इन-स्पेस  ही एक नोडल संस्था तयार करण्यात आली आहे. इन-स्पेस च्या निर्मितीला भारतीय अंतराळ उद्योगाकडून प्रचंड प्रतिसाद मिळाला आहे, असे डॉ. जितेंद्र सिंह यांनी सांगितले.
खाजगी गुंतवणुकीला अधिक चालना देण्यासाठी, केंद्रीय मंत्रिमंडळाने भारताच्या अंतराळ धोरणाला मंजुरी दिली आहे यात अंतराळ उपक्रमांशी संबंधित सर्व क्षेत्रांमध्ये खाजगी सहभागाची संकल्पना मांडून त्यासाठी प्रोत्साहन देण्यात आले आहे, असे ते म्हणाले.
भविष्यात अंतराळ क्षेत्राला जी 20 चर्चेचा औपचारिक घटक बनवणे हे या उपक्रमांचे मुख्य उद्दिष्ट आहे, असे त्यांनी सांगितले. चर्चेतील सहभागी राजनैतिक अधिकारी , राष्ट्रीय अंतराळ संस्थांचे प्रमुख आणि जी 20 तसेच अतिथी देशांमधील अंतराळ उद्योगांना शुभेच्छा देऊन डॉ. जितेंद्र सिंह यांनी आपल्या भाषणाचा समारोप केला.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 125
अर्थ मंत्रालय
कृषीक्षेत्राच्या विकासासाठी संघराज्य सहकार्याची गरज- केंद्रीय मंत्री अरुण जेटली
येत्या दोन वर्षात नाबार्डच्या माध्यमातून पाच हजार कृषी उत्पादक संघटना स्थापन होणार- अर्थ राज्यमंत्री
मुंबई, 12 जुलै 2018
कृषी उत्पादनांचे प्रभावी पणन करुन शेतकऱ्यांना जास्तीत जास्त लाभ मिळवून देण्यासाठी संघराज्य सहकार्य व्यवस्थेचा पूर्ण उपयोग होणे गरजेचे आहे असे केंद्रीय मंत्री अरुण जेटली यांनी म्हटले. मुंबईत आज नाबार्ड म्हणजेच राष्ट्रीय कृषी आणि ग्रामीण विकास बँकेच्या 37 व्या स्थापना दिवसानिमित्त आयोजित कार्यक्रमात त्यांनी उपस्थितांशी व्हिडिओ कॉन्फरन्सिंगच्या माध्यमातून संवाद साधला. या स्थापना दिवसानिमित्त नाबार्डने “शेतकरी उत्पादक संघटना : एकत्रीकरण आणि पणन व्यवस्था” या विषयावर चर्चासत्र आयोजित केले होते.
भारतात बहुसंख्य छोटे शेतकरी किंवा शेतमजूर आहेत. असंघटित असल्यामुळे त्यांना त्यांच्या उत्पादनाची योग्य किंमत मिळत नाही. यासाठी एफपीओ म्हणजे शेतकरी उत्पादन संघटनांच्या मदतीने त्यांना शेतीसाठीचा कच्चा माल, प्रक्रिया आणि पणन सुविधा उपलब्ध होतील असे जेटली म्हणाले. येत्या दोन वर्षात नाबार्डच्या माध्यमातून पाच हजार एफपीओ तयार होतील अशी आशा त्यांनी व्यक्त केली. 100 कोटींपेक्षा जास्त उलाढाल असलेल्या एफपीओंना करातून सवलत देण्याच्या घोषणेचा त्यांनी यावेळी पुनरुच्चार केला. केंद्रीय अर्थसंकल्पात कृषी क्षेत्रासाठी 14 लाख कोटी रुपयांची तरतूद करण्यात आली आहे असेही ते म्हणाले.
भारताने फ्रान्सला मागे टाकत जगातली सहाव्या क्रमांकाची अर्थव्यवस्था बनण्याचे उदिृष्ट नुकतेच पार केले असून ज्या वेगाने अर्थव्यवस्थेचा विकास दर प्रगती करतो आहे ते पाहता येत्या वर्षभरात भारत पाचव्या क्रमांकाची अर्थव्यवस्था बनू शकतो, अशी आशा केंद्रीय मंत्री अरुण जेटली यांनी व्यक्त केली. आज जगात भारताची ओळख सर्वाधिक वेगाने विकसित होणारी अर्थव्यवस्था अशी असली तरीही आपल्या दृष्टीने विकासाचे उद्दिष्ट तेंव्हाच खऱ्या अर्थाने साध्य होईल जेंव्हा आपण गरिबीचे पूर्ण उच्चाटन करु शकू आणि हे उद्दिष्ट गाठण्यासाठी कृषी क्षेत्राचा विकास अत्यंत महत्वाचा आहे असे जेटली म्हणाले. ग्रामीण पायाभूत सुविधा आणि शेतकऱ्यांचे उत्पन्न वाढवण्यावर सरकारचा भर असून त्या दृष्टीने सरकारने गृहनिर्माण, वीज, स्वच्छता, ग्रामीण भागात बँक खाती उघडणे अशा सर्व माध्यमातून ग्रामीण भारतात आमूलाग्र परिवर्तन घडवले आहे. या सर्व उपायांसह सरकारने हमी भाव वाढवण्याचा घेतलेला निर्णय शेतकऱ्यांसाठी ऐतिहासिक ठरेल असा विश्वास त्यांनी व्यक्त केला. या सर्वंकष विकासाचा परिणाम म्हणून ग्रामीण जनतेचे जीवनमान उंचावून शेतकऱ्यांचे उत्पन्न दुप्पट होईल असे ते म्हणाले.
त्या आधी या कार्यक्रमाचे उद्घाटन करतांना नाबार्डच्या माध्यमातून येत्या दोन वर्षात देशात पाच हजार कृषी उत्पादक संघटना तयार होतील अशी घोषणा केंद्रीय अर्थ राज्यमंत्री शिवप्रताप शुक्ला यांनी केली. सरकारच्या कृषी संबंधित योजना शेतकऱ्यांपर्यंत पोहोचवण्यात नाबार्डच्या भूमिकेचे कौतुक केले. शेतकऱ्यांसाठी जाहीर झालेल्या हमीभावाची रक्कम थेट शेतकऱ्यांना देण्यास आणि 2022 पर्यंत शेतकऱ्यांचे उत्पन्न दुपटीने वाढवण्यास सरकार वचनबद्ध आहे असे त्यांनी सांगितले.
कृषी क्षेत्रात लक्षणीय कामगिरी केल्याबद्दल यावेळी पाच एफपीओंचा शुक्ला यांच्या हस्ते सन्मान करण्यात आला तसेच कृषी क्षेत्राशी संबंधित तीन पुस्तकांचे प्रकाशनही त्यांनी केले.
या कार्यक्रमात नाबार्डचे अध्यक्ष हर्षकुमार भानवाला, कृषी सचिव एस.के.पटनायक, रिझर्व्ह बँकेच्या कार्यकारी संचालक सुरेखा मरांडी यांच्यासह बँकिंग आणि कृषी क्षेत्रातले मान्यवर उपस्थित होते.
N.Sapre/R.Aghor/P.Malandkar
(Visitor Counter : 78
रेल्वे मंत्रालय
रेल्वे अपघातांच्या संख्येत घट
नवी दिल्ली, 20 जुलै 2018
2013-14 वर्षाच्या तुलनेत 2017-18 या वर्षात रेल्वे अपघातांच्या प्रमाणात लक्षणीय घट झाली आहे. 2013-14 साली 118 रेल्वे अपघातांची नोंद झाली. 2017-18 या वर्षात ही संख्या 73 वर आली. या रेल्वे अपघातांचे प्रमाण कमी करण्यासाठी विविध उपाययोजना हाती घेण्यात आल्या. यासाठी 2009-10 साली 39,671 कोटी रुपयांची तरतूद करण्यात आली होती. त्या तुलनेत 2017-18 या वर्षात ही  तरतूद 101988 कोटी रुपये इतकी करण्यात आली. यात सार्वजनिक- खाजगी भागीदारीतील प्रकल्पांचाही समावेश आहे.
रेल्वे राज्यमंत्री राजेन गोहेन यांनी आज राज्यसभेत एका प्रश्नाच्या लेखी उत्तरात ही माहिती दिली.
N.Sapre/M.Pange/P.Malandkar
(Visitor Counter : 60
संरक्षण मंत्रालय
नौदलातील निवृत्त सैनिकांसाठी पुनर्रोजगाराच्या संधी शोधण्यासाठी इंडियन नेव्हल प्लेसमेंट एजन्सी आणि फ्लिपकार्ट यांच्यात सामंजस्य करार
नवी दिल्ली, 15 सप्टेंबर 2021
इंडियन नेव्हल प्लेसमेंट एजन्स्सी  आणि फ्लिपकार्ट ने आज एक सामंजस्य करार केला, या कराराअंतर्गत फ्लिपकार्ट समूहात नौदलातील निवृत्त नौसैनिकांच्या भर्तीसाठी दोन्ही संस्थांना मदत होणार आहे. भारतीय नौदलाचे कार्मिक सेवा नियंत्रक व्हाइस एडमिरल सूरज बेरी आणि फ्लिपकार्टचे वरिष्ठ उपाध्यक्ष श्री रजनीश कुमार यांनी सामंजस्य करारावर स्वाक्षरी केली. यावेळी भारतीय नौदल आणि फ्लिपकार्टचे वरिष्ठ अधिकारीही उपस्थित होते.
या सामंजस्य कराराद्वारे, आयएनपीए फ्लिपकार्टच्या भरती मानकांनुसार संबंधित पदासाठी माजी नौसैनिक उमेदवार ओळखून निश्चित करेल, या बदल्यात, कंपनी, या व्यक्तींना कॉर्पोरेट क्षेत्रामध्ये कंपनीअंतर्गत समावेशन आणि प्रशिक्षण कार्यक्रमांद्वारे सक्षम करेल.
फ्लिपकार्टने त्यांच्या 'फ्लिपमार्च' योजनेनुसार हा कार्यक्रम हाती घेतला आहे, माजी सैनिकांनी त्यांच्या सेवा कालावधी दरम्यान मिळवलेली पात्रता, अनुभव आणि गुणविशेषानुसार त्यांना संधी प्रदान करणे हा या कार्यक्रमाचा उद्देश आहे.
फ्लिपकार्टचे वरिष्ठ उपाध्यक्ष श्री रजनीश कुमार म्हणाले की, ''एक देश म्हणून आम्ही सशस्त्र दलांच्या शौर्याचे आणि योगदानाचे ऋणी आहोत.आमच्या फ्लिपमार्च कार्यक्रमाद्वारे, कॉर्पोरेट जगात संधी शोधण्यासाठी, आमच्या प्रतिभेला समृद्ध करण्यासाठी, तसेच त्यांच्या कौशल्य संचाचा लाभ घेत सतत रोजगारसंधी शोधण्याच्या सोयीच्या दृष्टीने माजी सैनिकांसाठी एक पूल तयार करण्याचे उद्दिष्ट ठेवले आहे.आम्हाला इंडियन नेव्हल प्लेसमेंट एजन्सीच्या  प्रयत्नांशी संबंधित असल्याचा आणि परस्पर हिताच्या दृष्टीकोनातून आमच्या कार्यक्रमांमध्ये वाढ होत असल्याचा अभिमान आहे.''
भारतीय नौदलाचे कार्मिक सेवा नियंत्रक व्हाइस एडमिरल सूरज बेरी यांनी सांगितले की, "माजी कर्मचाऱ्यांना , आमच्या निवृत्त सैनिकांना ,आपल्या राष्ट्राच्या सेवेनंतर रोजगाराच्या संधी शोधण्यासाठीच्या सुविधा प्रदान करण्यासाठी आयएनपीए वचनबद्ध आहे.आणि कॉर्पोरेट क्षेत्रासह हे कार्य सक्षमपणे करणारे कार्यक्रम विकसित करण्यासाठी आमचा प्रयत्न आहे.आम्ही या उपक्रमाअंतर्गत फ्लिपकार्ट सोबत काम करण्यास उत्सुक आहोत.''M.Iyengar/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
वाणिज्य आणि उदयोग मंत्रालय
डीआयपीपीचे स्वच्छ भारत ग्रॅण्ड चॅलेंज पुरस्कार प्रदान
नवी दिल्ली, 26 डिसेंबर 2018
1 ते 15 नोव्हेंबर 2018 दरम्यान स्वच्छता पंधरवड्याचा एक भाग म्हणून औद्योगिक धोरण आणि प्रोत्साहन विभागाने  ‘स्वच्छ भारत ग्रॅण्ड चॅलेंज’ पुरस्कारांसाठी अर्ज मागवले होते. देशातील स्टार्ट अप्सच्या नावीन्यपूर्ण उपायांना सन्मानित करण्यासाठी हे पुरस्कार असून त्यासाठी स्वच्छता, कचरा व्यवस्थापन, जल व सांडपाणी व्यवस्थापन आणि हवा व्यवस्थापन अशी चार क्षेत्रे निश्चित करण्यात आली होती. यासाठी 22 राज्यांमधल्या 70 जिल्ह्यांमधून 165 अर्ज आले.
हवा व्यवस्थापन क्षेत्रात पुण्यातील ‘स्मॉल स्पार्क कन्सेप्टस टेक्नॉलॉजीज प्राइवेट लिमिटेड’ ने द्वितीय पारितोषिक पटकावले.
डीआयपीपीचे सचिव रमेश अभिषेक यांच्या हस्ते आज नवी दिल्लीत पुरस्कार प्रदान करण्यात आले. प्रथम पुरस्कार दोन लाख रुपयांचा असून द्वितीय पुरस्कार एक लाख रुपयांचा आहे.
B.Gokhale/S.Kakade/P.Malandkar
(Visitor Counter : 114